Kultura Maribor

Otroški kotiček čudežev
2025-12-26 10:00 - 13:00 (Europe/Paris) | Maribor center / Vilinska igralnica
Igrarije, 2+
Kako zamašek postane gumb za čudežni stroj? In kos blaga vitezov plašč? S pomočjo čudeža. A takega, ki je na voljo vsem! Rečemo mu – ustvarjalnost.

Povezava do originalnega članka

Muca Copatarica
2025-12-26 11:00 - 12:00 | Maribor center / Vilinski oder
Predstava za otroke, 3+
Čudovita pravljica Ele Peroci je generacije slovenskih otrok naučila, da je treba pospravljati svoje reči. Muca Copatarica še vedno živi v gozdu in v svoji hišici skriva copatke, ki niso bili pospravljeni. So med njimi tudi vaši?

Povezava do originalnega članka

Dobri možje iz reke Drave
2025-12-26 15:30 - 16:30 | Maribor center / Nabrežje reke Drave, pri Vodnem stolpu
Dobrodelni dogodek za otroke, 3+
Drava je našemu mestu podarila življenje, zato smo ji hvaležni in jo ohranjamo čisto – za vilinke in vilince, ki prihajajo za nami. V prazničnem času pa obdaruje tudi otroke! Tudi letos bodo izpod njene gladine pokukali dobri možje in tistim, ki jim je mar za reko, podarili darove.

Povezava do originalnega članka

Vilinska poslikava in priprava na ples
2025-12-26 16:00 - 19:00 | Maribor center / Vilinska igralnica
Poslikava obraza, 4+
Vilinke in vilinci vedo: za pravo vilinsko podobo ne sme manjkati čarobno okrasje in poslikava obraza. Kako bodo pobarvana tvoja lička?

Povezava do originalnega članka

Vilinski ples
2025-12-26 17:00 - 18:00 | Maribor center / Vilinski atrij
Ples, 3+
Kako krasno je, ko se na plesišču skupaj zazibajo malčki in mamice, vnučke in dedki! Sploh, ko se skupaj naučijo preproste koreografije, primerne tudi za najmanjše nožice in najbolj štoraste tete. V hipu boste zaplesali kot čisto prave vilinke in vilinci!

Povezava do originalnega članka

Vilinska pravljica: Je kdo videl ježkov plašč?
2025-12-26 18:00 - 19:00 | Maribor center / Vilinska igralnica
Pravljica, 3+
Kaj se zgodi, če jež decembra ne zaspi?
Pravljična urica, s katere boste odšli mehko zamotani v pravljično prejo, z vami pa bo šel domov tudi ježek Snežek, ki ga boste ob zabavni ježji dogodivščini mimogrede izdelali.

Povezava do originalnega članka

Ana Mrzla Mariborska: Zrak in ogenj
2025-12-26 19:00 - 20:00 | Maribor center / Trg svobode
Zračne akrobacije in ogenj, 5+
Ogenj in zrak, plamen in ples. Stopite v svet, kjer se v vrtincu svilenih trakov in ognjenih obročev izpisuje zgodba dveh elementov. Kot ples ne more brez giba, plamen ne more brez zraka.
Naj zažarijo plameni, naj se zavrtijo telesa, naj iskre in plesalci poletijo visoko v nebo!

Povezava do originalnega članka

Janček ježek 3+
2025-12-27 10:00 | Mala dvorana
Janček ježek 3+

Po motivih slovenske ljudske pravljice / 45 min

Zgodba o Jančku bi bila čisto navadna zgodba o čisto navadnem dečku, ki živi povsem povprečno deško življenje, če ga ne bi lepega dne spremenili v ježka. Življenje ježka je, čeprav se marsikomu ne zdi, vse prej kot preprosto in srčkano. Že iz postelje je težko vstati, kaj šele priti čez cesto ali objeti prijatelja. Tudi ježkovega jedilnika se ne bi razveselil noben otrok: sama jabolka, hruške in ob nedeljah mogoče kakšen deževnik za posladek. Ampak to je predstava o sicer navadnem
dečko-ježku, ki pa se nekega meglenega jutra odloči, da ne bo nikoli obupal in bo namesto jabolk raje iskal svojo srečno zvezdo.
Zaigrane zgodbe so bile del programa MARIBOR 2012 – Evropska prestolnica kulture.
Predstava je primerna tudi za prvo triado OŠ

Nakup kart

Povezava do originalnega članka

Čarobni odtisi
2025-12-27 10:00 - 13:00, 2025-12-27 16:00 - 19:00 | Maribor center / Vilinska sobana
Ustvarjalna delavnica, 5+
S pomočjo grafične preše bomo aluminijasto folijo spremenili v čudovite unikatne obeske.
Ne, ni čarovnija. Ali pač?

Povezava do originalnega članka

Ustvarjalna vilinska dežela
2025-12-27 10:00 - 13:00, 2025-12-27 16:00 - 19:00 | Maribor center / Vilinska igralnica
Igrarije, 2+
V Ustvarjalni vilinski deželi vrvi od dobrih idej in pridnih prstkov. Kaj bi raje: krila, krono, čarobno knjigo ali lutko? Ustvari, kar želiš – svojo zgodbo in svoj svet.

Povezava do originalnega članka

Šivilja in škarjice
2025-12-27 11:00 - 12:00 | Maribor center / Vilinski oder
Predstava za otroke, 3+
Še ena čudovita slovenska pravljica, tokrat v lutkovni izvedbi. Ob junakinji Dragotina Ketteja, marljivi šivilji, se naučimo, da se dobrota obrestuje. Seveda je v pravljici tudi ščepec čarovnije, a pomembno je, da na koncu hudobija potegne kratko, pridnost pa zmaga. Tudi v življenju.

Povezava do originalnega članka

Pedenjped v loncu
2025-12-27 17:00 - 18:00 | Maribor center / Vilinski oder
Glasbena predstava za otroke, 3+
Uglasbena poezija Nika Grafenauerja, lutke in nepozabni junak Pedenjped – s kuhalnico v roki! Zabava za sladokusce, začinjena z obilico žlahtnega humorja in servirana s polno zajemalko hudomušnosti.

Povezava do originalnega članka

Vilinska pravljica: Gospod, ki je pihal in kihal
2025-12-27 18:00 - 19:00 | Maribor center / Vilinska igralnica
Vilinska pravljica: Gospod, ki je pihal in kihal, 3+
Nekje in nekoč, kjer dan stopi v noč, gospod odide na pot. Daleč, tam čez, kjer zgradili so jez, najde skrivnost. In kaj ima s tem opraviti njegov nos? Veliko!

Povezava do originalnega članka

Ana Mrzla Mariborska: Influx
2025-12-27 19:00 - 20:00 | Maribor center / Trg svobode
Luči, akrobacija in svetlobni učinki, 5+
Ko bliskanje preraste v mogočno silo, se pred našimi očmi razpre celo vesolje, polno avdio-vizualnih iluzij, osupljivih posebnih učinkov pa tudi čudovitega humorja. Predstava, ki preseže meje tradicionalne svetlobne predstave in ponudi poglobljeno, malone kinematografsko doživetje.

Povezava do originalnega članka

Vilinski kino: Zgodbe iz čarobnega vrta
2025-12-28 17:00 - 19:00 | Maribor center / Lutkovno gledališče Maribor
Celovečerni lutkovni animirani film, 7+
Ko umre babica, je dedkova hiša kar naenkrat pusta in hladna. Zato jo deklica – kot nekoč prej babica – napolni z zgodbami, polnimi čudes in skrivnostnih bitij. Domišljija pomaga, da se družina lažje spoprime z izgubo. Koprodukcijski film, ki žanje izvrstne kritike in nagrade na mednarodnih festivalih, je prvi mednarodni lutkovni animirani celovečerec za otroke, ki ima slovenskega režiserja in producenta.

Povezava do originalnega članka

Ptiček na kljukici
2025-12-29 10:00 - 13:00 | Maribor center / Vilinska sobana
Ustvarjalna delavnica, 5+
Ustvari svojega ptička ali kar celo ptičjo družinico!
Naj iz kosa papirja poleti čarobna ptičica! Spet vilinski čiračara? Ne, čarajo pridni prsti! Režejo, lepijo, šivajo in krasijo. In že je tu čudovita ptičica, ki bo pristala na domači smrečici. Vsi jo bodo občudovali!

Povezava do originalnega članka

Mozaične smrečice
2025-12-29 10:00 - 13:00 | Maribor center / Vilinska rokodelnica
Rokodelska delavnica, 5+
Koščke keramike ali stekla bomo sestavili v smrečico, ki bo okrašena z lučkami obsijala praznike. Trikrat hura za ustvarjalnost.
Naj živi in naj žari!

Povezava do originalnega članka

Zlati ključek
2025-12-29 11:00 - 12:00 | Maribor center / Vilinski oder
Predstava za otroke, 3+
Pet kovčkov. Vanje je zaklenjenih pet ljudskih pravljic. Pridite, poiščite pravi ključ! Pravljica bo prišla na plano, pravljični junaki bodo oživeli in že je tu nepozabna dogodivščina!

Povezava do originalnega članka

Igralnica tisočerih zgodb
2025-12-29 16:00 - 19:00 | Maribor center / Vilinska igralnica
Igrarije, 2+
Otroci postanejo pravljičarji, igralci in umetniki hkrati. Skupaj si izmislimo zgodbo, narišemo njene junake, zgradimo prizorišče in že je tu predstava, v kateri zablestijo ter požanjejo navdušeni aplavz.

Povezava do originalnega članka

Praznična pisarna veselja in slovo od dedka Mraza
2025-12-29 17:00 - 18:00 | Maribor center / Vilinski oder
Predstava za otroke, 3+
Škratka Natka nima lahke naloge – razvozlati mora nakracana, popackana in nepopolna pisma, v katerih so dobrim možem svoje želje zapisali otroci.
In kaj storiti, ko piše zgolj, da si pisec želi »najboljše darilo na svetu«?

Povezava do originalnega članka

Vilinska pravljica: Prezebla sinička
2025-12-29 18:00 - 19:00 | Maribor center / Vilinska igralnica
Pravljica, 2+
Vas kaj zebe? Tudi siničkam zima krepko zagode. Nikjer črviča, ne semena, prezebla komaj stoji. Ji bo uspelo najti hrano in spet žvrgoleti?

Povezava do originalnega članka

Ana Mrzla Mariborska: Vaš cirkus, naš cirkus
2025-12-29 19:00 - 20:00 | Maribor center / Trg svobode
Klovnada in cirkus, 3+
Klovn in žongler. Prvi žanje smeh, drugi osuplost. Oba uveljavljena artista, ki s svojim spretnostmi navdušujeta po vsem svetu. Ko svoje moči združita takšna mojstra, kot sta Camilo Acosta Mendoza in Jakob Bergant, nastane predstava, kakršne še niste videli, četudi ste redni obiskovalec cirkuških predstav.
In kar je najbolje – v tej lahko celo sodelujete!

Povezava do originalnega članka

Veliko silvestrovanje v Mariboru
2025-12-31 20:00 - 2026-01-01 00:00 | Maribor center / Trg Leona Štuklja
Doživite konec leta v srcu Maribora na Trgu Leona Štuklja! Pridružite se nam na brezplačnem koncertu, kjer bosta za odlično vzdušje poskrbela Karneval Band in Domen Kumer.

Povezava do originalnega članka

Čriček in mravljica
2026-01-14 11:00 - 12:00 | Maribor center / Dvorana Union
3. koncert Mladinskega cikla 2025/2026
Klara Mlakar, avtorica glasbe
Boštjan Lipovšek, pripovedovalec
Pravljični orkester s pridruženimi mladimi glasbeniki Konservatorija za glasbo in balet Maribor
Po predlogi Ezopovih basni, kjer nastopijo čriček in mravljica, predrzna vrana, zvita lisica in dama štorklja, je zgodbe v glasbeno pravljico povezala mlada skladateljica Klara Mlakar. Delo je nastalo po naročilu Sonc festivala v Radečah, kjer je bila glasbena pravljica premierno izvedena.
Poleg poučnih naukov iz treh basni otroci spoznavajo raznovrstna glasbila, od godal, pihal in trobil do harfe in klavirja – vsak od inštrumentov se bo predstavil s kakšno miniaturo, ki nas bo za trenutek popeljala v drugo glasbeno delo ali morda celo v kakšno drugo pravljico.
V razburljivi predstavi bodo s svojo prisotnostjo presenečale prenekatere živali ali zverinice. Čeprav si glavni junaki in junakinje zgodb včasih ponagajajo, sledi poučen in moralno koristen razplet. Glasbena predstava se zaključi v spravljivih in milozvočnih melodijah, ki jih bodo bržkone vsi prepoznali.
Programska knjižica 2025/2026

Povezava do originalnega članka

Klasična in električna kitara
2026-01-22 15:00 - 16:00 | Maribor center / Dvorana Union
3. koncert Mladinskega cikla 2025/2026
Igor Leonardi, kitara
Z Igorjem Leonardijem, izvrstnim glasbenikom, mnogostranskim umetnikom in glasbenim pedagogom, sosnovalcem odlične oddaje Muzikajeto, ki je leta 2011 prejela nagrado Viktor za najboljšo mladinsko glasbeno televizijsko oddajo, se podajamo na učno uro iz spoznavanja glasbil. Igor Leonardi je študiral jazz in klasično kitaro na graški Akademiji za glasbo ter prepotoval Azijo in Afriko, kjer se je izpopolnjeval v etno glasbi na različnih strunskih glasbilih, kot so indijski sitar, arabska lutnja ud, turški saz, afriška lovska kitara dusn guni in 24-strunska harfa kora. Sodeloval je s priznanimi glasbeniki z vsega sveta.
Za naše mlado občinstvo je pripravil učno uro o klasični in električni kitari. Prvi del bo posvečen klasični kitari, s katero bo predstavil skladbe iz obdobij od renesanse preko baroka, romantike in klasicizma do flamenka, countryja in slovenske ljudske pesmi. V drugem delu bodo z električno kitaro predstavljeni blues, jazz, rock’n’roll, rock in njegove podzvrsti vse do punka in heavy metala.
Programska knjižica 2025/2026

Povezava do originalnega članka

Dogodivščine Zvitorepca, Trdonje in Lakotnika: Trije mušketirji
2026-01-25 11:00 - 12:00 | Maribor center / Dvorana generala Maistra
2. predstava abonmaja Kekec 2025/2026
Napete pustolovščine treh prijateljev, ki v pravljičnem času cestnih roparjev, skritih zakladov in bitk za nasledstvo rešujejo kraljestvo … Spopadajo se s sovražniki, ki naganjajo strah v kosti, a njihov iskrivi duh vedno najde pravo pot iz zagate. Izgubljene dragocenosti, skrivnostne spletke, vratolomni preobrati – nič ni preveč za naše tri junake, zgled pravega prijateljstva in boja za pravično stvar. Elegantni Aramis, modri Athos, uživaški Porth… Ups, ne, pomota. Govorimo pravzaprav o Zvitorepcu, Trdonji in Lakotniku! Vse drugo pa drži.
Želvak Trdonja, lisjak Zvitorepec in volk Lakotnik na oder stopajo naravnost iz stripa znamenitega Mikija Mustra. Letos, 2025., praznujemo stoletnico njegovega rojstva. Ob tej priložnosti se mu poklanjamo tudi v Slovenskem mladinskem gledališču. Matjaž Pograjc z ekipo je Mustrovo mojstrsko risbo, dodelane in sočne dialoge, živopisne dogodivščine in pronicljivi humor gledališko pregnetel s svojevrstnim prepletom mask, dramske igre in videa, vse to pa še glasbeno in koreografsko razgibal. Vsi za enega, eden za vse!
Predstava traja 60 min.
Vsaki predstavi abonmaja Kekec sledi še brezplačna delavnica – ustvarjalnica na temo predstave z mentorji Zavod Mars Maribor.
OPOZORILO: OD 1. DO 7. VRSTE SEDIJO OTROCI, OD 8. DO 17. VRSTE SEDIJO SPREMLJEVALCI. OTROCI LAHKO SEDIJO SKUPAJ S SPREMLJEVALCI OD 11. DO 17. VRSTE ALI NA BALKONU.
Ker želimo otrokom omogočiti nemoteno spremljanje predstave, smo prvih deset vrst v dvorani rezervirali zanje. Spremljevalci lahko sedite od 11. vrste nazaj ali na balkonu, enako velja za spremljevalce, ki želijo sedeti skupaj z otroki. Vljudno prosimo za upoštevanje sedežnega reda in se vam zahvaljujemo za razumevanje.

Povezava do originalnega članka

Alexander Gadjiev, klavir
2026-01-28 19:30 - 21:30 | Maribor center / Dvorana Union
3. koncert Komornega cikla 2025/2026
Alexander Gadjiev, klavir
Spored
Claude Debussy: Terasa za opazovalce mesečine, Ondina, Ognjemet (iz 2. zvezka Preludijev)
Maurice Ravel: Žalostni ptiči, Jutranja pesem norca, Dolina zvonov (iz suite Ogledala) Improvizacija
Olivier Messiaen: Poljub deteta Jezusa (iz suite Dvajsetih kontemplacij o detetu Jezusu)
***
Modest Musorgski: Slike z razstave
Goriški pianist Alexander Gadjiev ni umetnik, ki bi po osvojenih nagradah na prestižnem Chopinovem tekmovanju v Varšavi leta 2021 in obilju pozornosti počival na lovorikah. Svoj repertoar poglablja z odločnostjo zrelega umetnika, bleščečo pronicljivostjo in radovednostjo, občinstvo in kritike pa osuplja z izvirnostjo in brezhibnimi interpretacijami. Kritik časopisa Frankfurter Allgemeine Zeitung je zapisal, da Gadjiev na klavirju nemogoče spreminja v mogoče, kritik revije Gramophone pa je občudoval njegov instinkt za improvizacijo in analitično moč (posnetek Gadjieva se je s tem leta 2022 uvrstil med deset najboljših solističnih klavirskih posnetkov po izboru te ugledne revije). Gadjiev nastopa na najuglednejših svetovnih odrih z imenitnimi orkestri in dirigenti, domače mesto pa mu je podelilo častni naziv ambasadorja Evropske prestolnice kulture Gorica 2025.
Gadjiev nas bo na koncertu v Dvorani Union popeljal skozi razkošne zvočne pokrajine in glasbene impresije. Večer bodo odprli trije Debussyjevi preludiji, ki zajamejo čarovnijo luči, vode in ognja. Terasa za opazovalce mesečine se lesketa v nežnem mesečevem siju, medtem ko Ondina iz biserne pene prikliče zapeljivo vodno vilo. Izbor skladbic iz 2. zvezka Preludijev bo zaključil virtuozni tonski ognjemet. Odlomki iz Ravelove suite Ogledala ujamejo melanholijo osamljenih ptic, razposajenost španskih plesnih ritmov in meditativnost doline zvonov. Skozi improvizacijo Alexandra Gadjieva se bo pred nami razprostrl neponovljivi zvočni most in nas popeljal k Messiaenovemu stavku Poljub deteta Jezusa, ki v sijoči harmoniji razgrinja duhovno globino. Po premoru se bomo podali na slovito glasbeno razstavo Modesta Musorgskega. Veličastna Promenada bo skozi mogočne in poetične zvočne slike vodila k monumentalnim Velikim kijevskim vratom.
Pričakuje nas koncert, ki bo na edinstven način zaobjel barve, razpoloženja in impresije.
Programska knjižica 2025/2026
Vstopnice:
Redna cena: 19 €
Upokojenci in invalidi: 11 €
Študenti, dijaki: 5 €
Družinska vstopnica: 17 € (odrasli), 5 € (otrok)
E-nakup abonmaja Komorni cikel

Povezava do originalnega članka

Komorni orkester iz Basla
2026-02-13 19:30 - 20:00 | Maribor center / Dvorana Union
3. koncert Orkestrskega cikla 2025/2026
Deljana Lazarova, dirigentka
Alexandra Dovgan, klavir
Spored
Clara Schumann: Koncert za klavir in orkester v a-molu, op. 7
Emilie Mayer: Simfonija št. 4 v h-molu
***
Nana Forte: Odtenki moje tišine
Robert Schumann: Koncert za klavir in orkester v a-molu, op. 54
Komorni orkester iz Basla je eden od izvrstnih orkestrov, ki redno gostujejo na mariborskem odru. Navdušuje s svojo odličnostjo in domiselno sposobnostjo preobrazbe. Tokrat se bodo glasbeniki poklonili visoki okrogli obletnici Koncertne poslovalnice in nam postregli z edinstvenim sporedom. Občudovali bomo moč žensk v glasbi danes in v preteklosti, dve vzpenjajoči se zvezdi in čudovito glasbo, ki po dolgem času neupravičene pozabe danes končno blesti na koncertnih odrih.
Orkestru, ki bo igral pod taktirko bolgarske dirigentke Deljane Lazarove, ki se ponaša z vrsto mednarodnih uspehov, se bo pridružila mlada ruska pianistka Alexandra Dovgan. Alexandra Dovgan je prava senzacija najuglednejših svetovnih odrov, kjer navdušuje s svojim mojstrstvom in zrelostjo, čeprav je še najstnica.
Večer bo odprl Klavirski koncert Clare Schumann, mladostno, a globoko občuteno delo, ki ga je Clara Schumann napisala pri štirinajstih letih. Delo je polno virtuoznih pasaž in nežne lepote, ki priča o veščinah takrat že po vsej Evropi priljubljene solistke ter genialnosti mlade skladateljice. Sledilo bo novo odkritje, Simfonija št. 4 nemške skladateljice Emilie Mayer, ki je bila sodobnica C. Schumann. Gre za presunljivo močno stvaritev ene najpomembnejših, a vendarle dolgo spregledanih skladateljic simfonične glasbe 19. stoletja. Po premoru bomo zavili v sodobni čas in si privoščili trenutek ponotranjenosti z v Mariboru živečo skladateljico Nano Forte in njenim delom Odtenki moje tišine, ki raziskuje nežne zvočne pokrajine in čustvene globine. Koncert bo zaključil Klavirski koncert v a-molu Roberta Schumanna, občuteni preplet silovitosti, nežnosti in elegance ter ena najlepših mojstrovin klavirske glasbe 19. stoletja.
Programska knjižica 2025/2026
Vstopnice:
Redna cena: 29 €
Upokojenci in invalidi: 21 €
Študenti, dijaki: 7 €
Družinska vstopnica: 26 € (odrasli), 7 € (otrok)
E-nakup abonmaja Orkestrski cikel

Povezava do originalnega članka
